als_Latn dik_Latn sag_Latn
Asport– Momentalisht nuk ka asnjë skuadër, por i ka idetë shumë të qarta. Roberto Mancini është duke pushuar në Sardenjë pas përfundimit të eksperiencës te Manchester City dhe, i intervistuar nga ‘Gazzetta dello Sport’, ka folur në lidhje me sezonin e ardhshëm: “Blerja e Tevez? Karlitos nuk është një mëndje e nxehtë, do të shkëlqej te Juventusi- ka deklaruar ish trajneri ‘Qytetarëve’ që ka pasur problemet e tija me argjentinasin- Bardhezinjtë kanë përforcuar sulmin edhe me Llorenten”.
Pas dy titujsh kampion rradhasi, skuadra e Kontes tashmë kërkon të bëj më të mirën edhe në Champions League: “Ai është një kompeticion ku shërben shumë eksperienca- precizon Mancini- Ka pak ndeshje, nëse gabon dy atëherë je jashtë”. Champions League që në sezonin e fundit ka parë një finale të gjithën gjermane, atë ndërmjet Bajern Mynih dhe Borusia Dortmund: “Nuk jam dakord me ata që thonë që sot janë më të forta skuadrat gjermane, por ndërkohë është e vërtetë që kanë një periudhë të gjatë pushimi në dimër- kujton ish trajneri Interit, përpara se të përqendrrohet te favoritët- Bajern Mynihu i Guardiolës është klubi për tu mundur, edhe se Barcelona me dyshen Neymar-Mesi është një skuadër përrallash”.
Në fund një batutë në lidhje me të ardhmen e tij personale, duke lënë të hapur një mundësi për të drejtuar kombëtaren italiane: “Unë pasardhësi Prandelit? Mund të më pëlqejë”.
You must be logged in to post a comment Login
als_Latn als_Latn als_Latn eng_Latn